Ehdotus: Euroopan parlamentin ja neuvoston direktiivi kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 86/609/ETY muuttamisesta /* KOM/2001/0703 lopull. - COD 2001/0277 */



Virallinen lehti nro 025 E , 29/01/2002 s. 0536 - 0537



Ehdotus: EUROOPAN PARLAMENTIN JA NEUVOSTON DIREKTIIVI kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 86/609/ETY muuttamisesta (komission esittämä) PERUSTELUT 1. Taustaa Neuvosto antoi vuonna 1986 kokeisiin ja muihin tieteellisiin tarkoituksiin käytettävien eläinten suojelua koskevan direktiivin 86/609/ETY. Direktiivillä pyritään parantamaan koe-eläinten käytön valvontaa ja vahvistamaan vähimmäisvaatimukset eläinten säilytykselle ja hoidolle sekä eläimiä käsittelevien ja kokeita valvovien henkilöiden koulutukselle. Lisäksi sillä pyritään vähentämään kokeisiin käytettävien eläinten lukumäärää kannustamalla vaihtoehtoisten menetelmien kehittämistä ja validointia eläinkokeiden korvaamiseksi. Direktiivissä on kaksi liitettä: liitteessä 1 luetellaan direktiivin 21 artiklan soveltamisalaan kuuluvat eläinlajit ja liite 2 sisältää koe-eläinten säilytystä ja hoitoa koskevia ohjeita. Liitteet ovat luonteeltaan teknisiä ja perustuvat tieteelliseen tietoon, joka koskee eläinten fysiologisia ja etologisia tarpeita sekä ympäristön vaikutusta eläinten hyvinvointiin. Ohjeita on mukautettava määräajoin kyseessä olevien alojen viimeisimpään tieteelliseen ja tekniseen kehitykseen ja tutkimustuloksiin. Kokeisiin käytettävien eläinten suojelu ei kuulu nykyisten sääntelykomiteoiden toimialaan. Siksi on tarpeen perustaa toimivaltainen sääntelykomitea. 2. Kehitys Euroopan neuvostossa Yhteisö liittyi vuonna 1998 kokeellisiin ja muihin tieteellisiin tarkoituksiin käytettävien selkärankaisten eläinten suojelemisesta 31. maaliskuuta 1986 tehtyyn Euroopan neuvoston yleissopimukseen ETS 123. Yleissopimus pannaan täytäntöön direktiivillä 86/609/ETY. Yleissopimuksen liite A sisältää koe-eläinten säilytystä ja hoitoa koskevia ohjeita. Yleissopimuksen liite A on sisällytetty direktiiviin sen liitteenä 2. Yleissopimuksen liite B sisältää tilastollisia taulukoita. Yleissopimuksen tekemisen yhteydessä yhteisö teki kuitenkin sopimuksen 28 artiklan 1 kohtaa koskevan varauman; kyseinen kohta koskee velvollisuutta toimittaa tilastotietoja. Näin ollen liite B ei sido yhteisöä. Euroopan neuvosto on avannut allekirjoituksille ja ratifioitavaksi yleissopimuksen muutospöytäkirjan. Muutospöytäkirja mahdollistaa yleissopimuksen liitteiden muuttamisen yksinkertaistetulla menettelyllä ilman yleissopimuksen varsinaista muuttamista, joka edellyttää kaikkien sopimuspuolten ratifiointia. Komissio antaa ehdotuksen neuvoston päätökseksi kyseisen muutospöytäkirjan tekemisestä Euroopan yhteisön puolesta. Euroopan neuvoston yhteydessä toimiva työryhmä tarkastelee parhaillaan yleissopimuksen liitettä A, joka sisältää eläinten säilytystä ja hoitoa koskevia ohjeita. Tämä tarkistus on määrä saattaa loppuun ja antaa hyväksyttäväksi vuonna 2002. Euroopan neuvosto aikoo soveltaa muutospöytäkirjassa määrättyä yksinkertaistettua menettelyä ensimmäistä kertaa näiden liitettä A koskevien muutosten hyväksymiseksi. 3. Yhteisön osallistuminen Euroopan neuvostoon Yhteisön on varmistettava, että yleissopimus ja pöytäkirja pannaan täytäntöön täydellisesti ja ajallaan. Tällä hetkellä direktiivin liitteitä voidaan muuttaa ainoastaan yhteispäätösmenettelyllä. Useimmissa tapauksissa yhteispäätösmenettelyä ei voida saattaa päätökseen 12 kuukaudessa; tämä on pöytäkirjan 2 artiklan 3 kohdassa säädetty määräaika, jonka jälkeen pöytäkirjan liitteisiin tehdyt muutokset tulevat voimaan. Ennen kuin yhteisö tekee muutospöytäkirjan, yhteisössä on oltava vastaava säädös sen täytäntöönpanoa varten. Näin ollen direktiiviin 86/609/ETY on ennen pöytäkirjan tekemistä lisättävä sääntelykomiteamenettely (menettelystä komissiolle siirrettyä täytäntöönpanovaltaa käytettäessä tehty neuvoston päätös 1999/468/EY). Sääntelykomiteamenettely on yksinkertaisempi menettely, jonka avulla voidaan varmistaa, että direktiivin liitteet pidetään koe-eläinten hyvinvointia koskevien viimeisimpien saatavilla olevien tieteellisten tietojen ja tutkimuksen tasalla, Euroopan neuvoston yleissopimuksen liitteen A muutokset mukaan luettuina. Jos yhteisö ratifioi muutospöytäkirjan, mutta direktiivissä ei säädetä tekniikan kehitykseen mukauttamisessa sovellettavasta yksinkertaistetusta menettelystä (tässä tapauksessa sääntelykomiteamenettelystä), yhteisö on vaarassa joutua tilanteeseen, jossa sen täytäntöönpaneva lainsäädäntö (direktiivin liitteet) ei olisi pöytäkirjasta aiheutuvien velvoitteiden mukainen. 4. Direktiivin laajempi muuttaminen Komissio on tietoinen siitä, että direktiivi 86/609/ETY kaipaa perusteellista tarkistusta. Direktiivi perustuu 15 vuoden takaiseen tieteen tasoon, joten eräät sen säännökset ovat vanhentuneita. Lisäksi Euroopan neuvoston yleissopimuksen soveltamisala on laajempi kuin direktiivin 86/609/ETY, ja se kattaa myös koulutustarkoituksiin käytetyt eläimet. Direktiiviä olisi muutettava vastaavasti. Komissio voisi tässä yhteydessä täyttää sitoumuksensa parantaa eräiden lajien (esim. muiden kädellisten kuin ihmisten) valvontaa ja hyvinvointia samalla kun joitain määritelmiä ja nykyisiä säännöksiä voitaisiin tarkastella uudelleen. 5. Tarpeellisten muutosten toteuttaminen kahdessa vaiheessa Koe-eläinten hyvinvoinnin alalla Euroopan neuvostossa saavutetun edistyksen turvaamiseksi, eläinten hyvinvointia koskevien kansainvälisten vaatimusten noudattamiseksi ilman tarpeetonta viivästystä sekä perusteellisen keskustelun mahdollistamiseksi direktiivin laajemmasta muuttamisesta muutokset toteutetaan kahdessa vaiheessa. Direktiivin ensimmäisessä muutoksessa siihen lisätään sääntelykomiteamenettely. Koska tämä ei edellytä tieteellis-teknistä keskustelua, muutos voidaan hyväksyä nopeasti eikä se siten vaaranna muutospöytäkirjan tekemistä. Toisen muutoksen yhteydessä sidosryhmille pitäisi antaa mahdollisuus syvälliseen tieteellis-tekniseen keskusteluun, mikä osaltaan edistäisi direktiivin perinpohjaista tarkistamista. 6. Päätelmät *Direktiivin liitteet vaativat luonteensa vuoksi säännöllistä tarkistamista, jotta yhteisössä voitaisiin pyrkiä saavuttamaan korkeimmat mahdolliset eläinten hyvinvointia koskevat vaatimukset. *Koe-eläinten hyvinvoinnista on tulossa poliittisesti entistä herkempi aihe yhteisössä; tähän ovat vaikuttaneet etenkin eläinten suojelua koskevien komission velvollisuuksien lisääminen Euroopan unionista tehdyn sopimuksen viimeisimmässä muutoksessa, johon sisältyvän pöytäkirjan mukaan Euroopan unionin ja jäsenvaltioiden on maatalous-, liikenne-, sisämarkkina- ja tutkimuspolitiikkaa laatiessaan otettava täysimääräisesti huomioon eläinten hyvinvointi, sekä EU:n tulevaa kemikaalipolitiikkaa koskevasta strategiasta äskettäin annettu valkoinen kirja. *Yhteisön lainsäädännössä on oltava täytäntöönpanosäädös, joka mahdollistaa yhteisön liittymisen muutospöytäkirjaan. Näistä syistä neuvoston ja Euroopan parlamentin on asianmukaista hyväksyä ohessa esitetty direktiiviehdotus, jolla direktiiviin 86/609/ETY lisätään sääntelykomiteamenettely direktiivin liitteiden pitämiseksi ajan tasalla. 2001/0277 (COD) Ehdotus: EUROOPAN PARLAMENTIN JA NEUVOSTON DIREKTIIVI kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 86/609/ETY muuttamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan kohdan, ottavat huomioon komission ehdotuksen [1], [1] EYVL C ... ottavat huomioon talous- ja sosiaalikomitean lausunnon [2], [2] EYVL C ... noudattavat perustamissopimuksen 251 artiklassa määrättyä menettelyä, sekä katsovat seuraavaa: (1) Neuvosto teki 23 päivänä maaliskuuta 1998 päätöksen 1999/575/EY [3] kokeellisiin ja muihin tieteellisiin tarkoituksiin käytettävien selkärankaisten eläinten suojelusta 18 päivänä maaliskuuta 1986 tehdyn eurooppalaisen yleissopimuksen (jäljempänä 'yleissopimus') tekemisestä yhteisön puolesta. [3] EYVL L 222, 24.8.1999, s. 29. (2) Yleissopimus pannaan täytäntöön neuvoston direktiivillä 86/609/ETY [4], johon on sisällytetty samat tavoitteet kuin yleissopimukseen. [4] EYVL L 358, 18.12.1986, s. 1. (3) Yleissopimuksen liite A on sisällytetty direktiiviin 86/609/ETY sen liitteenä 2, jossa annetaan eläinten säilytystä ja hoitoa koskevia ohjeita. Yleissopimuksen liitteeseen A ja direktiivin liitteisiin sisältyvät määräykset ovat luonteeltaan teknisiä. (4) On tarpeellista varmistaa, että direktiivin 86/609/ETY liitteiden määräykset ovat kyseessä olevien alojen viimeisimmän tieteellisen ja teknisen kehityksen ja tutkimustulosten tasalla. Tällä hetkellä direktiivin liitteitä voidaan muuttaa ainoastaan aikaa vievällä yhteispäätösmenettelyllä, minkä vuoksi liitteiden sisältöä ei voida pitää alan viimeisimmän kehityksen tasalla. (5) Koska tämän direktiivin täytäntöönpanon edellyttämät toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [5] 2 artiklassa tarkoitettuja laajakantoisia toimenpiteitä, toimenpiteistä olisi päätettävä mainitun päätöksen 5 artiklassa säädettyä sääntelymenettelyä noudattaen. [5] EYVL L 184, 17.7.1999, s. 23. (6) Näin ollen direktiiviä 86/609/ETY olisi muutettava vastaavasti, OVAT ANTANEET TÄMÄN DIREKTIIVIN: 1 artikla Lisätään direktiiviin 86/609/ETY 24 a ja 24 b artikla seuraavasti: "24 a artikla Tämän direktiivin liitteiden mukauttamiseksi tarvittavat muutokset tehdään 24 b artiklassa tarkoitettua menettelyä noudattaen. 24 b artikla 1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Jos tähän kohtaan viitataan, sovelletaan päätöksen 1999/468/EY 5 artiklassa säädettyä sääntelymenettelyä ja otetaan huomioon mainitun päätöksen 7 ja 8 artikla. 3. Päätöksen 1999/468/EY 5 artiklan 6 kohdassa säädetty määräaika on kolme kuukautta." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään .. päivänä ..kuuta ... Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä .. päivänä ..kuuta ... Euroopan parlamentin puolesta Neuvoston puolesta Puhemies Puheenjohtaja SÄÄDÖKSEEN LIITTYVÄ RAHOITUSSELVITYS Politiikan ala(t): ympäristö Toiminnan ala(t): ympäristöpolitiikan täytäntöönpano Toimenpiteen nimi: Ehdotus Euroopan parlamentin ja neuvoston direktiiviksi kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 86/609/ETY muuttamisesta 1. Budjettikohta/-kohdat: A-7031 2. NUMEROTIEDOT 2.1. Toimenpiteen kokonaismäärärahat (B osa): 0 miljoonaa euroa maksusitoumusmäärärahoina 2.2. Toimenpiteen soveltamisaika: Alkaa vuonna 2002, loppu avoin 2.3. Monivuotinen kokonaismenoarvio: (a) Maksusitoumusmäärärahojen/maksumäärärahojen (rahoitustoimien) aikataulu (vrt. kohta 6.1.1) ei sovelleta (b) Tekninen ja hallinnollinen apu ja tukimenot (vrt. kohta 6.1.2) ei sovelleta (c) Henkilöstö- ja muiden hallintomenojen kokonaisvaikutus rahoitukseen (vrt. kohdat 7.2 ja 7.3) milj. euroa (kolmen desimaalin tarkkuudella) >TAULUKON PAIKKA> >TAULUKON PAIKKA> 2.4. Yhteensopivuus ohjelmasuunnitelman ja rahoitusnäkymien kanssa Ehdotus on tehdyn ohjelmasuunnitelman mukainen. 2.5. Vaikutukset tuloihin: Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). 3. BUDJETTITIEDOT >TAULUKON PAIKKA> 4. OIKEUSPERUSTA Euroopan yhteisön perustamissopimuksen 95 artikla. 5. KUVAUS JA PERUSTELUT 5.1. Yhteisön toiminnan tarve [6] [6] Lisätietoja erillisessä ohjeasiakirjassa. 5.1.1. Toiminnan tavoitteet Yhteisö on sopimuspuolena kokeellisiin ja muihin tieteellisiin tarkoituksiin käytettävien selkärankaisten eläinten suojelemisesta tehdyssä Euroopan neuvoston yleissopimuksessa ETS 123. Yleissopimus pannaan täytäntöön direktiivillä 86/609/ETY. Yleissopimuksen liite A sisältää koe-eläinten säilytystä ja hoitoa koskevia ohjeita. Yleissopimuksen liite A vastaa direktiivin liitettä 2. Yleissopimuksen liitteet ovat luonteeltaan teknisiä. Ne perustuvat tieteelliseen tietoon, joka koskee eläinten fysiologisia ja etologisia tarpeita sekä ympäristön vaikutusta eläinten hyvinvointiin. Liitteitä on mukautettava säännöllisesti kyseessä olevien alojen viimeisimpään tieteelliseen ja tekniseen kehitykseen ja tutkimustuloksiin. Yhteisön on varmistettava, että yleissopimus liitteineen pannaan täytäntöön täydellisesti ja ajallaan, minkä vuoksi myös direktiivin liitteitä on mukautettava säännöllisesti. Yksinkertaistaakseen liitteiden muuttamista Euroopan neuvosto on avannut allekirjoituksille ja ratifioitavaksi yleissopimuksen muutospöytäkirjan. Tämän johdosta myös direktiivissä 86/609/ETY tulisi säätää yksinkertaistetusta menettelystä sen liitteiden mukauttamisessa tekniikan kehitykseen. Tämä yksinkertaistettu menettely olisi sääntelykomiteamenettely. Ilman sääntelykomiteamenettelyä yhteisö on vaarassa joutua tilanteeseen, jossa sen täytäntöönpaneva lainsäädäntö (direktiivin liitteet) ei olisi yleissopimuksen liitteiden mukainen. Yhteisö laiminlöisi tällöin alan kansainvälisiä velvoitteitaan. Kokeisiin käytettävien eläinten suojelu ei kuulu nykyisten sääntelykomiteoiden toimialaan. Siksi on tarpeen perustaa toimivaltainen sääntelykomitea. 5.1.2. Ennakkoarviointiin liittyvät toimenpiteet ei sovelleta 5.2. Suunnitellut toimet ja yhteisön rahoitustukea koskevat yksityiskohtaiset säännöt Järjestetään kerran vuodessa kokous liitteiden mukauttamiseksi viimeisimpään tieteelliseen ja tekniseen kehitykseen. 5.3. Toteutusta koskevat yksityiskohtaiset säännöt Täytäntöönpanotoimenpiteet toteutetaan menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY 5 artiklan mukaisesti. 6. RAHOITUSVAIKUTUKSET 6.1. Kokonaisrahoitusvaikutus, B osa (koko ohjelmakaudeksi) ei sovelleta 6.2. Toimenpidekohtainen kustannuslaskelma, B osa (koko ohjelmakaudeksi) ei sovelleta 7. VAIKUTUKSET HENKILÖSTÖÖN JA HALLINTOMENOIHIN 7.1. Vaikutus henkilöstöön >TAULUKON PAIKKA> 7.2. Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3. Muut toimesta johtuvat hallintomenot >TAULUKON PAIKKA> Määrät vastaavat 12 kuukauden kokonaismenoja. 1 Mainittava komitean laji sekä ryhmä, johon se kuuluu. I. Yhteensä vuodessa (7.2 + 7.3) II. Toimen kesto III. Toimen kokonaiskustannukset (I x II) // EUR 26 700 loppu avoin EUR 26 700 8. SEURANTA JA ARVIOINTI 8.1. Seurantajärjestelmä ei sovelleta 8.2. Arvioinnin yksityiskohtaiset säännöt ja arviointijaksot ei sovelleta 9. PETOSTEN TORJUNTATOIMET ei sovelleta